MUNICIPIUL CRAIOVA
CONSILIUL LOCAL AL MUNICIPIULUI CRAIOVA
  HOTĂRÂREA NR.56
privind încetarea de drept,  prin demisie, a  mandatului de consilier local, al dlui. Voicinovschi Mădălin Romeo şi vacantarea locului de consilier local în cadrul Consiliului Local al Municipiului Craiova
   Consiliul Local al Municipiului Craiova convocat de îndată în şedinţa extraordinară din data de 09.02.2026;

    Având în vedere referatul constatator nr.25/2026 şi raportul de avizare nr.42174/2026 al Direcţiei Juridice, Asistenţă de Specialitate şi Contencios Administrativ prin care se propune încetarea de drept,  prin demisie, a  mandatului de consilier local, al dlui. Voicinovschi Mădălin Romeo şi vacantarea locului de consilier local în cadrul Consiliului Local al Municipiului Craiova și avizul nr.3/2026 al Comisiei V- Juridică, Administraţie Publică şi Drepturi Cetăţeneşti;

           În conformitate  cu prevederile art.204 alin.2, lit.a coroborat cu alin.7, alin.10 şi alin.17 din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;
     În temeiul art.129 alin.14, coroborat cu art.139 alin.1, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;

hotărăŞte:
Art.1.  Se ia act de demisia din funcţia de consilier local în cadrul Consiliului Local al Municipiului Craiova, a domnului Voicinovschi Mădălin Romeo şi, pe cale de consecinţă, se constată încetarea de drept, înainte de expirarea duratei normale a  mandatului acestuia.
Art.2. Se declară vacant locul de consilier local în cadrul Consiliului Local al Municipiului Craiova. 

  Art.3. Primarul Municipiului Craiova, prin aparatul de specialitate: Serviciul Administraţie Publică Locală şi Relaţii cu Consiliul Local şi dl. Voicinovschi Mădălin Romeo vor aduce la îndeplinire prevederile prezentei hotărâri.

